
Република Србија
ОПШТИНСКА УПРАВА
ОПШТИНЕ ТОПОЛА
Одељење за општу управу
Број: 110-74/2026-05
Датум: 04.11.2026. године
        Т  О  П  О  Л  А



ЈАВНИ КОНКУРС
[bookmark: _Hlk168988270]ЗА ПОПУЊАВАЊЕ ИЗВРШИЛАЧКИХ РАДНИХ МЕСТА У ОПШТИНСКОЈ   УПРАВИ ОПШТИНЕ ТОПОЛА





РАДНО МЕСТО: ПОСЛОВИ НАПЛАТЕ ПОРЕСКИХ И ДРУГИХ ОБАВЕЗА


I.        Орган/служба/организација у којој се радно место попуњава:
Одељење за буџет, финансије, привреду и друштвене делатности, Одсек локалне пореске администрације, Општинске управе општине Топола, у Тополи, ул. Булевар Краља Александра I бр. 9.

II.       Радно место које се попуњава:
послови наплате пореских и других обавеза, звање млађи сарадник, у Одељењу за буџет, финансије, привреду и друштвене делатности, Одсек локалне пореске администрације Општинске управе општине Топола, 1 извршилац.

III. Опис послова на радном месту:
Прима, обрађује, уноси податке и врши контролу поднетих захтева пореских обвезника, Усаглашава стање дугованог пореза и саставља записнике о истом, припрема решења, води поступак по захтевима за одлагање плаћања дугованог пореза-репрограм и припрема нацрте решења, ажурира базу података обвезника јавних прихода и указује на нередовност плаћања пореских и других обавеза, учествује у изради и издавању опомена за неизмирене јавне приходе и изради решења за принудну наплату и спровођењу принудне наплате локалних јавних прихода на новчаним средствима пореског обвезника и заради, односно накнади зараде, односно пензији, израђује извештаје за утврђивање и контролу јавних прихода и пореског завршног рачуна, даје обавештења и саветује пореске обвезнике и обавља друге послове по налогу руководиоца Одељења и начелника Општинске управе.



IV. Услови за запослење на радном месту:
1) стечено високо образовање из области економских наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до 3 године, као и потребне компетенције за обављање послова радног места.
 2) најмање 9 месеци радног искуства у струци или најмање пет годинa проведених у радном односу код послодавца,
3) држављанство Републике Србије,
4) пунолетство,
5) да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа,
6) да лице није правноснажно осуђивано на безусловну казну затвора од најмање шест месеци,

Положен стручни испит за рад у државним органима не представља услов нити предност за заснивање радног односа на радном месту за које је расписан јавни конкурс.

V. Врста радног односа
На радном месту се заснива радни однос на неодређено време.

VI. Место рада:
Општинска управа општине Топола, ул. Булевар Краља Александра I бр. 9.

VII. Компетенције које се проверавају у изборном поступку
У изборном поступку се проверавају опште функционалне компетенције, посебне функционалне компетенције, понашајне компетенције и мотивација за рад на радном месту.

VIII. Поступак и начин провере компетенција
1. Провера општих функционалних компетенција:
„Организација и рад органа аутономне покрајине, односно јединице локалне самоуправе у Републици Србији” – вршиће се путем теста (писмено).
„Пословна комуникација” – вршиће се путем теста (писмено).
„Дигитална писменост” – вршиће се решавањем задатака (практичним радом на рачунару).
2. Провера посебних функционалних компетенција:
- Посебна функционална компетенција за област рада, стручно оперативни послови – технике израде општих, појединачних и других правних аката провераваће се путем писане симулације (писмено);
- Посебна функционална компетенција за одређено радно место, планска документа, прописи и акта из надлежности и организације органа - Одлука о локалним административним таксама провераваће се путем писане симулације (писмено);
- Посебна функционална компетенција за одређено радно место, прописи из делокруга радног места – Закон о пореском поступку и пореској администрацији  - провераваће се путем писане симулације (писмено);

3. Провера понашајних компетенција:
Провера понашајних компетенција: управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет вршиће се путем интервјуа базираног на компетенцијама.

4. Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).


IX. Достављање доказа при подношењу пријаве
[bookmark: _Hlk153984335][bookmark: _Hlk153984437]1. Ако имате важећи сертификат, потврду или други одговарајући писани доказ о томе да поседујете дигиталне компетенције (знања и вештине о основама коришћења рачунара, основама коришћења интернета, обради текста и табеларним калкулацијама) и желите да на основу њега будете ослобођени тестирања ове компетенције, можете тај доказ, у оригиналу или овереној фотокопији, приложити уз пријавни образац на овај конкурс.
[bookmark: _Hlk153984596]Напомена: Ако не доставите наведени доказ, провера компетенције „дигитална писменост” извршиће се писмено. Ако конкурсна комисија увидом у достављени доказ не буде могла потпуно да оцени да ли је Ваша дигитална писменост на потребном нивоу, позваћемо Вас на тестирање ове компетенције, без обзира на достављени доказ.

X. [bookmark: _Hlk153985407]Докази који се достављају током изборног поступка
Пре завршног разговора са Конкурсном комисијом кандидати су дужни да доставе, у року од 5 радних дана од пријема позива за достављање доказа, следеће доказе:
[bookmark: _Hlk153987006]1)	Оригинал или оверену фотокопију извода из матичне књиге рођених, 
2)	Оригинал или оверену фотокопију уверења о држављанству,
3)	Оригинал или оверену фотокопију дипломе којом се потврђује стручна спреме,
4)	Оригинал или оверену фотокопију доказа о радном искуству у струци (потврде, решења или други акти којима се доказује на којим пословима, са којом стручном спремом и у ком временском периоду је стечено радно искуство), 
5)	Уверење Министарства унутрашњих послова - Полицијске управе, да кандидат није правноснажно осуђиван на безусловну казну затвора у трајању од најмање шест месеци,
6)	Доказ о положеном државном стручном испиту (ако је кандидат положио државни испит), 
7)	Кандидати који су били у радном односу у државном органу, односно органу аутономне покрајине или јединице локалне самоуправе, потребно је да доставе доказ да им раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа, 
8)	Фотокопија личне карте или очитана лична карта.
Сви докази се прилажу у оригиналу или у фотокопији која је оверена код јавног бележника (у изузетним случајевима, у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.
Фотокопије докумената које нису оверене од стране надлежног органа неће се разматрати.
 
[bookmark: _Hlk153987080]Напомена: Одредбом члана 9. и члана 103. Закона о општем управном поступку („Службени гласник Републике Србије, бр. 18/16 и 95/18 –аутентично тумачење и 2/23-одлука УС), прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама. 
Документи о којим се води службена евиденција су: уверење о држављанству и извод из матичне књиге рођених.
Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.

XI. Предност код избора кандидата
На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20).

XII. [bookmark: _Hlk153982729]Пријава на јавни конкурс врши се на прописаном обрасцу пријаве
[bookmark: _Hlk153982698]Образац пријаве на овај конкурс доступан је на интернет презентацији општине Топола или га лица у штампаном облику могу преузети на писарници Општинске управе општине Топола.
[bookmark: _Hlk153983594]Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве у органу.

XIII. Рок за подношење пријава
[bookmark: _Hlk154298877]Рок за подношење пријава је 15 дана и почиње да тече од 05.11.2026. године, а окончава се дана 19.11.2026. године.

XIV. Адреса на коју се подносе пријаве:
Поштом или непосредном предајом на писарници Општинској управи општине Топола, у Тополи, ул. Булевар Краља Александра I бр. 9, са назнаком „за јавни конкурс”.

XV. [bookmark: _Hlk153982543]Место, дан и време када ће се спровести изборни поступак
[bookmark: _Hlk153986759]Изборни поступак ће се спроводити почев од 23.11.2026, у Тополи, ул. Булевар Краља Александра I бр. 9, о чему ће кандидати бити обавештени путем телефона. 

XVI. Обавеза пробног рада
Ако на овом конкурсу први пут заснива радни однос у државном органу, органу аутономне покрајине или јединице локалне самоуправе, изабрано лице има обавезу да буде на пробном раду у трајању од 6 месеци од заснивања радног односа.

Напомена: Ако задовољи на пробном раду и до истека пробног рада положи државни стручни испит, лице наставља рад на радном месту на неодређено време.
Ако не задовољи на пробном раду или до истека пробног рада не положи државни стручни испит, лицу престаје радни однос.


XVII. Лице задужено за давање обавештења о конкурсу:
Софија Радојковић, тел: 034/6811-008 локал 102 моб: 064/388-23-58.

* Неблаговремене, недопуштене, неразумљиве или непотпуне пријаве биће одбачене.
Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

[bookmark: _Hlk153987408]Линк ка обрасцу пријаве за ово радно место https://topola.rs/dokumenta/




                                                                                        НАЧЕЛНИК
                                                                                                 ОПШТИНСКЕ УПРАВЕ
                                          
                                                                                              Сања Јевтић, дипл. правник

